
Grozījumi Ūdenssaimniecības pakalpojumu likumā
Izdarīt (Latvijas Republikas Saeimas un Ministru Kabineta Ziņotājs, Latvijas Vēstnesis, 2015, 127. nr.; 2017, 208. nr.) šādus grozījumus:
1. Izteikt 1. panta 12. punktu šādā redakcijā:
"12) ūdenssaimniecības pakalpojumu sniedzējs (turpmāk — pakalpojumu sniedzējs) — persona (komersants, iestāde vai kooperatīvā sabiedrība), kas sniedz noteikta veida ūdenssaimniecības pakalpojumus pakalpojumu sniegšanas teritorijā."
 
2. Papildināt 4.pantu ar 7.punktu šādā redakcijā:
"7) kārtību, kā novērtēt ūdens zudumus ūdensapgādes sistēmās un to samazināšanas potenciālu."
 
3. Izteikt 6. panta pirmo daļu šādā redakcijā:
"(1) Vietējā pašvaldība organizē ūdenssaimniecības pakalpojumu sniegšanu savā administratīvajā teritorijā. Vietējās pašvaldības dome nosaka pašvaldības iestādi, kas pašvaldības administratīvajā teritorijā sniedz sabiedriskos ūdenssaimniecības pakalpojumus un citus noteikta veida ūdenssaimniecības pakalpojumus, vai pilnvaro komersantu vai kooperatīvo sabiedrību sniegt sabiedriskos ūdenssaimniecības pakalpojumus, noslēdzot ar to līgumu par sabiedrisko ūdenssaimniecības pakalpojumu sniegšanu visā pašvaldības administratīvajā teritorijā vai tās daļā."
4. Papildināt 6. pantu ar 1.1 daļu šādā redakcijā:
" (1)1 Vietējā pašvaldība veic pasākumus, kas nepieciešami, lai uzlabotu vai saglabātu piekļuvi dzeramajam ūdenim visiem iedzīvotājiem, jo īpaši personām, kas pieder sociāli mazaizsargāto personu grupām. Šim nolūkam pašvaldība:
1) apzina, kādām iedzīvotāju grupām nav piekļuves dzeramajam ūdenim vai arī tā ir ierobežota, kā arī piekļuves trūkuma vai ierobežojumu iemeslus;
2) ja šādas iedzīvotāju grupas ir konstatētas - izvērtē, kā tām iespējams uzlabot dzeramā ūdens pieejamību, un veic atbilstošus pasākumus, lai nodrošinātu piekļuvi dzeramajam ūdenim;
3) informē šādus iedzīvotājus par iespējām saņemt ūdenssaimniecības pakalpojumus."
 
5.  9.panta pirmo daļu papildināt ar 51. un 8.punktu šādā redakcijā:
"5)1 pēc pakalpojumu lietotāja vai tā pilnvarotā pārstāvja pieprasījuma uzstādīt filtrus pirms komercuzskaites mēraparāta, ja tas ir tehniski iespējams. Ar filtra iegādi un uzstādīšanu saistītās izmaksas sedz pakalpojumu lietotājs;

8) novērtēt ūdens zudumus ūdensapgādes sistēmās un to samazināšanas potenciālu atbilstoši Ministru kabineta noteiktajai kārtībai - ja komersanta sniegto ūdensapgādes pakalpojumu apjoms pārsniedz 10 000 kubikmetrus diennaktī, vai ar ūdensapgādi tiek nodrošināti 50 000 vai vairāk iedzīvotāju."

 
Pārejas noteikumi
· Papildināt Pārejas noteikumu 1.punktu ar 3. apakšpunktu šādā redakcijā: 
· "3) sešu mēnešu laikā pēc šī likuma spēkā stāšanās izdod 4.panta 7. punktā minētos noteikumus.".
·  
Informatīva atsauce uz Eiropas Savienības direktīvām
· Eiropas Parlamenta un Padomes Direktīva (ES) 2020/2184 (2020. gada 16. decembris) par dzeramā ūdens kvalitāti (pārstrādāta redakcija) (Dokuments attiecas uz EEZ).
Likums stājas spēkā nākamajā dienā pēc tā izsludināšanas.

